
Pravni osnov
Na osnovu člana 37. Zakona o visokom obrazovanju Kantona Sarajevo („Službene novine Kantona Sarajevo“, br. 36/22) i člana 45. i 154. Statuta Univerziteta u Sarajevu, Program cjeloživotnog učenja „Epidemiological intelligence and AI in One Health decision making“ akronima EPI INTEL bit će organiziran kao aktivnost Centra za interdisciplinarne studije Univerziteta u Sarajevu – „prof. dr. Zdravko Grebo“. 
Centar za interdisciplinarne studije – “prof. dr. Zdravko Grebo” (CIS) je podorganizaciona jedinica Univerziteta u Sarajevu koja ima za cilj promociju novih zahtjeva u sferi visokog obrazovanja i potrebu za kreiranjem programa koji prevazilaze okvire jedne naučne discipline. Trendovi u visokom obrazovanju, naučno istraživačkom radu i cjeloživotnom učenju podrazumijevaju povezivanje različitih disciplina, jer tržište rada i akademska zajednica zahtijevaju izlazak van okvira uskih profesija, kakvim smo najčešće izloženi. CIS je usmjeren ka interdisciplinarnom obrazovanju nove generacije stručnjaka/inja iz Bosne i Hercegovine kao i iz zemalja regije jugoistočne Evrope. Kao takav, CIS okuplja više od stotinu uvaženih domaćih i stranih eksperata i ekspertica iz različitih naučnih oblasti koji zajednički rade na projektima razvoja. Ovaj Centar kao integrativni dio Univerziteta u Sarajevu predstavlja inovativni inkubator za interdisciplinarne programe. 
Fokus djelovanja CIS-a bazira se na tri osnovna postulata, i to: 
1. ciklično obrazovanje u vidu master i doktorskih studija, 
2. neciklično obrazovanje u vidu kratkih programa cjeloživotnog učenja i 
3. naučno-istraživački i tržišno orijentisani projekti interdisciplinarnog karaktera. 
 
Trajanje i način izvođenja programa
Program cjeloživotnog učenja „Epidemiological intelligence and AI in One Health decision making“ će trajati 5 dana, organizovane kroz in class komponeneta (25 sati) i DL komponenta (25 sati). Polaznice i polaznici koji pohađaju ovaj Program će dobiti certifikat Univerziteta i 6 ECTS bodova. Sadržaj programa usklađen je sa opisom predmeta “Decision Making in Public health” koji je u nastavnom planu i program drugog semestra Master studija One Health (studijski program pri CIS-U), pri čemu  polaznici koji eventualno upišu ovaj studij imaju prohodnost ka ekvivalenciji odgovarajućeg predmeta studija i ECTS bodova.
Program će biti ponuđen za saradnju relevantnim međunarodnim organizacijama koje djeluju u području javnog zdravstva, veterinarske medicine, biosigurnosti i razvoja, uključujući United Nations Development Programme (UNDP), International Atomic Energy Agency (IAEA), World Organisation for Animal Health (WOAH) i World Health Organization (WHO), kao i drugim srodnim institucijama. Cilj ove saradnje je jačanje međunarodne razmjene znanja, razvoj zajedničkih edukativnih i istraživačkih aktivnosti te povezivanje programa sa globalnim inicijativama u području One Health pristupa, nadzora bolesti i primjene savremenih analitičkih i digitalnih alata u javnom zdravstvu.
Program cjeloživotnog učenja „Epidemiological intelligence and AI in One Health decision making“ će se izvoditi u terminima definiranim u skladu sa organizacionim mogućnostima Centra za interdisciplinarne studije i raspoloživošću polaznika. Sve programske aktivnosti će se izvoditi u prostorijama CIS-a, te po potrebi hibridno, upotrebom platformi za učenje i interakciju na daljinu koje koristi CIS. Program se izvodi na bosanskom/hrvatskom/srpskom i engleskom jeziku u skladu sa zahtjevima polaznika. 
Ciljna skupina
Program „ Epidemiological intelligence and AI in One Health decision making“ je namijenjen kandidatima/kinjama koji/e su:
1) završili akademsko obrazovanje iz veterinarske medicine, medicine, javnog zdravstva, biomedicine, bioinformatike, statistike, informatike, ekologije ili srodnih oblasti;
2) profesionalno angažirani/e u institucijama, istraživačkim timovima, laboratorijama, projektima ili organizacijama koje rade sa zdravstvenim podacima, nadzorom bolesti, procjenom rizika ili razvojem digitalnih rješenja;
3) zainteresirani/e za napredne epidemiološke pristupe, primjenu data science metoda i AI alata u One Health kontekstu.
Ciljna skupina je određena u skladu sa ciljevima programa.
Cilj programa
Cilj Programa je uvesti polaznike u savremene analitičke pristupe koji povezuju epidemiologiju, data science i umjetnu inteligenciju u One Health okviru. Program je usmjeren na razumijevanje kako se heterogeni skupovi podataka iz oblasti zdravlja ljudi, zdravlja životinja i okoliša mogu strukturirati, analizirati i koristiti za pravovremeno prepoznavanje rizika i podršku odlučivanju.
Kroz program polaznici stiču uvodna, ali konceptualno napredna znanja o osnovama data science pristupa za One Health sisteme, mašinskom učenju za predikciju rizika, AI-potpomognutom nadzoru i ranom upozoravanju, kao i upravljanju, etici i regulatornim aspektima upotrebe AI sistema u zdravstvu i javnim politikama.
Opis programa
Savremeni zdravstveni rizici sve se rjeđe mogu razumjeti kroz izolirano posmatranje pojedinačnih sektora. Interakcije između zdravlja ljudi, zdravlja životinja i stanja okoliša postaju sve izraženije, a procesi poput globalizacije trgovine, promjena u korištenju zemljišta, klimatskih promjena i intenzivne poljoprivredne proizvodnje stvaraju uslove za pojavu i širenje novih zdravstvenih prijetnji. U takvom kontekstu epidemiološka analiza zahtijeva integrisan pristup koji omogućava sagledavanje zdravstvenih događaja kroz međusobno povezane biološke, ekološke i društvene procese.
Rastuća količina podataka iz sistema nadzora, laboratorijskih informatičkih sistema, genetičkih analiza, okolišnih senzora, meteoroloških modela i digitalnih tragova korisnika stvara novu realnost u epidemiologiji i upravljanju zdravstvenim rizicima. U One Health kontekstu, vrijednost podataka ne proizlazi samo iz njihove količine, nego iz mogućnosti njihovog povezivanja i interpretacije preko sektorskih granica. Zbog toga savremena epidemiologija sve više uključuje data science, prostorne i vremenske analize, prediktivno modeliranje i AI alate.
Program „Epidemiological intelligence and AI in One Health decision making“ kroz svoj sadržaj nudi strukturiran uvod u ove pristupe, ali iz perspektive praktične primjene u epidemiologiji One Health sistema. Polaznici će se upoznati sa logikom rada sa podacima, konceptima čišćenja i strukturiranja skupova podataka, osnovama mašinskog učenja za epidemiološke svrhe, idejom ranog upozoravanja, kao i pitanjima odgovorne i etičke primjene AI sistema.
Program posebno naglašava koncept One Health intelligence kao analitičke i organizacijske sposobnosti da se različiti izvori podataka povežu u svrhu bolje situacione svjesnosti i kvalitetnijeg odlučivanja. Time se polaznicima omogućava da razumiju ne samo tehničke mogućnosti AI alata, nego i njihove pretpostavke, ograničenja, rizike i institucionalne implikacije.
Ishodi učenja
Po uspješno završenom Programu polaznik će steći sljedeća znanja, vještine i kompetencije:
Znanja:
· Razumjeti osnovne koncepte data science pristupa, mašinskog učenja (ML) i AI sistema relevantnih za One Health;
· Prepoznati vrste, strukturu, interpretaciju i ograničenja podataka u One Health nadzoru;
· Poznavati principe prediktivnog modeliranja, ranog upozoravanja i informisanog donošenja odluka;
· Razumjeti regulatorne, etičke i upravljačke aspekte primjene sistema epidemiološke inteligencije i AI alata u One Health sektorima.
Vještine:
· Interpretirati skupove podataka, logiku pripreme podataka i upotrebu algoritama za analitičke modele;
· Tumačiti outpute jednostavnih ML i AI modela u epidemiološkom kontekstu;
· Integrirati podatke iz više sektora radi podrške procjeni rizika i odlučivanju;
· Procjenjivati osnovne prednosti, ograničenja i rizike primjene AI alata u procesu donošenja odluka.

Kompetencije:
· Doprinositi razvoju informisanog razmišljanja u kontekstu One Health sistema;
· Sudjelovati u interdisciplinarnim procesima koji povezuju epidemiologiju, digitalne alate i odlučivanje;
· Procijeniti kada su AI pristupi korisni, a kada zahtijevaju dodatni oprez, validaciju i nadzor;
· Komunicirtia osnovne outpute modela i digitalnih nalaza prema donosiocima odluka.
Metode rada
Program se realizira kroz 4 modula. Nastava se odvija na bosanskom/hrvatskom/srpskom i engleskom jeziku, u skladu sa potrebama polaznika. Program će trajati 5 dana. Moduli će se odvijati sukcesivno (blok nastava), a svaki od modula sadrži jednu jasno definiranu cjelinu. Rad će se organizirati kroz predavanja, demonstracije analitičkih pristupa, interaktivne radionice, analizu studija slučaja i diskusije o primjeni AI alata u epidemiološkom i upravljačkom kontekstu.
Uslovi za prijavu
Na Program se mogu prijaviti kandidati/kinje koji/e ispunjavaju uslove definirane javnim pozivom ili internom procedurom odabira. Prednost mogu imati kandidati/kinje koji/e su prethodno završili Program cjeloživotnog učenja “Survey and Surveillance in Context of One Health”.
Troškovi
Troškovi angažmana nastavnog osoblja, organizacije nastave i tehničke podrške definirat će se u skladu sa modelom realizacije Programa i eventualnim partnerskim aranžmanima.
Moduli
MODUL 1
	Naziv modula
	Foundation of data science for One Health systems
(b/h/s) “Uvod u Nauku o podacima za One Health sisteme”

	Ciljevi
	Upoznavanje polaznika modula sa osnovama data science pristupa potrebnog za razumijevanje i analizu One Health sistema. Modul obrađuje vrste podataka, njihovu strukturu, kvalitet, integraciju i osnovnu logiku transformacije podataka u informaciju relevantnu za epidemiološko posmatranje i odlučivanje. Polaznici će se upoznati sa pojmovima dataset-a, varijabli, čišćenja podataka, deskriptivne analitike i osnovne pripreme podataka za modeliranje. Modul će adresirati, uz standardne, i savremene izvore podataka (biosenzori, wearables, drones, remote sensors…)

	Ishodi učenja
	Po uspješnom završetku modula polaznik će moći:
· Objasniti osnovne pojmove i tok rada u data science pristupu relevantnom za One Health sisteme;
· Razlikovati vrste i izvore podataka u veterinarskim, humanim i okolišnim sistemima;
· Prepoznati osnovne probleme kvaliteta podataka i njihove posljedice za analizu;
· Objasniti značaj integracije podataka iz više sektora za epidemiološko razumijevanje događaja;
· Tumačiti osnovne korake pripreme podataka za analitičke i modelne pristupe.



MODUL 2
	Naziv modula
	One Health risk prediction using Applied Machine Learning 
(b/h/s) “One Health predviđanje rizika sa primjenjenim mašinskim učenjem”

	Ciljevi
	Upoznavanje polaznika modula sa osnovnim konceptima mašinskog učenja koji se koriste za procjenu i predikciju rizika u One Health sistemima. Modul fokusira razumijevanje logike modela, izbora ulaznih varijabli, interpretacije izlaza i ograničenja modela, umjesto isključivo tehničke implementacije. Kroz primjere će se prikazati kako ML pristupi mogu podržati epidemiološku procjenu rizika i prioritizaciju intervencija.

	Ishodi učenja
	Po uspješnom završetku modula polaznik će moći:
· Objasniti osnovne koncepte mašinskog učenja relevantne za epidemiologiju i procjenu rizika;
· Razumjeti razliku između predikcije, klasifikacije i objašnjenja u modelima rizika;
· Interpretirati osnovne izlaze modela i njihov epidemiološki značaj;
· Prepoznati ograničenja modela, uključujući pristranost podataka i problem generalizacije;
· Povezati ML pristupe sa praktičnim potrebama One Health procjene i prioritizacije rizika.



MODUL 3
	Naziv modula
	One Health surveillance and early warning supported by Artificial Intelligence
(b/h/s) “One Health nadzor i rano upozoravanje s podrškom AI”

	Ciljevi
	Razumijevanje uloge AI alata u savremenim sistemima nadzora i ranog upozoravanja integrira zdravlje ljudi, životinja i okoliša u jedinstven okvir nadzora. Modul obuhvata analitičke metode za prepoznavanje anomalija, identifikaciju obrazaca, integraciju podataka iz više izvora te pružanje podrške razumijevanju situacije u kontekstu One Health sistema nadzora. Posebna pažnja posvećena je tome kako AI alati mogu biti uključeni u nadzor, uz očuvanje principa interdisciplinarne saradnje, tako da epidemiološki smisao, validacija i profesionalni nadzor ostanu centralni elementi sistema. 

	Ishodi učenja
	Po uspješnom završetku modula student će moći:
· Objasniti potencijal AI alata u nadzoru bolesti i sistemima ranog upozoravanja;
· Prepoznati vrste signala i obrazaca koje AI može pomoći identifikovati u složenim podacima;
· Razumjeti ulogu validacije, kvaliteta podataka i ljudskog nadzora u AI-potpomognutim sistemima;
· Interpretirati osnovne scenarije primjene AI pristupa u integriranim One Health nadzornim okvirima;
· Procijeniti osnovne koristi i ograničenja AI pristupa za pravovremeno prepoznavanje rizika.






MODUL 4
	Naziv modula
	Governance, ethics and decision making of Artificial Intelligence in One Health
(b/h/s) “Upravljanje, etika i donošenje odluka uz AI u One Health-u””

	Ciljevi
	Upoznavanje polaznika modula sa pitanjima upravljanja, etike i odgovorne upotrebe AI sistema u kontekstu zdravlja ljudi, zdravlja životinja i okoliša. Modul obrađuje transparentnost, odgovornost, pravednost, privatnost, kvalitet podataka, institucionalnu odgovornost i odnos između modela i procesa donošenja odluka. Poseban fokus stavlja se na to kako AI podržava, ali ne zamjenjuje, profesionalno i upravljačko odlučivanje.

	Ishodi učenja
	Po uspješnom završetku modula student će moći:
· Objasniti osnovne principe AI governance i etičke primjene AI sistema u One Health kontekstu;
· Prepoznati ključne rizike povezane sa pristranošću, netransparentnošću i pogrešnom interpretacijom modela;
· Razumjeti odnos između algoritamskih izlaza i stručnog donošenja odluka;
· Procijeniti institucionalne pretpostavke za odgovornu upotrebu AI alata u zdravstvu i javnim politikama;
· Komunicirati osnovne etičke i upravljačke implikacije AI sistema prema različitim akterima.

